**Ministru kabineta noteikumu projekta**

„ Par valsts budžeta mērķdotāciju pedagogu darba samaksai un pašvaldību vispārējās izglītības iestādēs un valsts augstskolu vispārējās vidējās izglītības iestādēs” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Par valsts budžeta mērķdotāciju pedagogu darba samaksai un pašvaldību vispārējās izglītības iestādēs un valsts augstskolu vispārējās vidējās izglītības iestādēs”” (turpmāk – projekts) izstrādāts pamatojoties uz Ministru kabineta 2016.gada 1.marta sēdes protokollēmuma (prot. Nr.10 29.§) „Par Ministru kabineta 2014.gada 17.jūnija sēdes protokollēmuma (prot. Nr.33 98.§) “Noteikumu projekts “Grozījumi Ministru kabineta 2009.gada 22.decembra noteikumu Nr.1616 „Kārtība, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai””” 4.punktā doto uzdevumu (turpmāk – protokollēmums). Protokollēmumā Izglītības un zinātnes ministrijai (turpmāk – ministrija) uzdots līdz 2016.gada 1.septembrim izstrādāt jaunu noteikumu projektu par kārtību, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai.  Projekta izstrāde saistīta arī ar likuma “Par valsts budžeta 2016.gadam” 58.panta izpildi, kurā noteikts, ka pedagogu darba samaksas reformu ieviešanai valsts, pašvaldību un privātajās izglītības iestādēs no 2016.gada 1.septembra valsts budžeta resorā “74.Gadskārtējā valsts budžeta izpildes procesā pārdalāmais finansējums” rezervētais finansējums 2016.gada četriem mēnešiem ir līdz 9 000 000 *euro*, paredzot, ka finansējuma apmērs tiek precizēts atbilstoši Izglītības un zinātnes ministrijas veiktajiem aprēķiniem, nepārsniedzot rezervēto summu. Pēc normatīvo aktu pieņemšanas Ministru kabinetā finansējums tiks pārdalīts uz attiecīgo resoru un programmu/apakšprogrammu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2009.gada 22.decembra noteikumiem Nr.1616 „ Par valsts budžeta mērķdotāciju pedagogu darba samaksai un pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk - noteikumi Nr.1616) pašvaldībām tiek aprēķināta valsts budžeta mērķdotācija pedagogu darba samaksai. No 2009.gada 1.septembra Latvijā tika mainīts pedagogu darba samaksas modelis, ieviešot pedagogu darba samaksas aprēķinā principu „nauda seko skolēnam”, kas radīja iespēju mērķdotācijas pedagogu algām aprēķinu sasaistīt ar skolēnu skaitu, kā arī skolēnu vajadzību ievērošanu, lietojot papildu koeficientus vairākām izglītības programmām, kā arī pielietoti koeficienti normētā izglītojamo skaita aprēķināšanai. Veicot finansējuma izlietojuma analīzi, secināts, ka esošā koeficientu sistēma nestrādā vienlīdz godīgi visām pašvaldībām, jo dažām pašvaldībām aprēķināto pedagoģisko likmju skaits ir aprēķināts daudz vairāk nekā reāli ir nepieciešams mācību procesa nodrošināšanai, kā rezultātā ir iespēja noteikt augstākas mēneša darba algas likmes skolotājiem, radot nevienlīdzību pedagogu atalgojumā. Tāpēc rodas nepieciešamība koriģēt koeficientus, lai panāktu efektīvāku finansējuma izlietojumu izvirzīto mērķu īstenošanai, kā arī veicināt optimāla skolu tīkla izveidi.  Īstenojot Izglītības attīstības pamatnostādnēs 2014. – 2020.gadam definēto mērķi – iekļaujoša un kvalitatīva izglītība personības attīstībai, cilvēku labklājībai un ilgtspējīgai valsts izaugsmei – ministrija ir uzsākusi darbības, kas vērstas uz iekļaujošas izglītības principa stiprināšanu. Latvijas sociālekonomiskās situācijas radītās sekas stiprinājušas vēsturiski pārmantotu tradīciju veidot segregētu vidi bērniem no maznodrošinātām un trūcīgām ģimenēm, tādējādi veicinot sociālo noslāņošanos un atbalstot internātskolas kā specifisku izglītības iestāžu tipu, kas nodrošina salīdzinoši zemu izglītības kvalitāti. Ilgtermiņa pasākumi izglītības nozarē vērsti uz tāda atbalsta sniegšanu iepriekš minētajām bērnu grupām, kas veicinātu viņu socializēšanos un iekļaušanos sabiedrībā, kā arī nodrošinātu vienlīdzīgas iespējas kvalitatīvas izglītības ieguvei. Arī Ministru prezidentes L.Straujumas vadītajās darba grupās par pedagogu darba samaksas jaunā modeļa izstrādi izskanējis viedoklis par esošo internātskolu darbības izvērtēšanu, īpaši finanšu resursu efektivitātes kontekstā. Ņemot vērā minēto, projekts turpmāk būs attiecināms uz pašvaldību internātskolu (16 iestādes) pedagogu darba samaksu, jo minēto iestāžu pedagogi īsteno vispārējās izglītības programmas. Līdz šim pedagogu darba samaksu pašvaldību internātskolās noteica saskaņā ar Ministru kabineta 2010.gada 31.augusta noteikumiem Nr.825 “Speciālās izglītības iestāžu, vispārējās izglītības iestāžu speciālās izglītības (klašu) un internātskolu finansēšanas kārtība” (turpmāk – noteikumi Nr.825). Saskaņā ar noteikumiem Nr.825 finansējumu pašvaldību internātskolām pedagogu darba samaksai aprēķināja saskaņā ar pieprasītajām pedagoģiskajām likmēm. Ņemot vērā, ka pašvaldības internātskolā (ja tā nav speciālā izglītības iestāde) mācību process neatšķiras no mācību procesa vispārējās izglītības iestādē, kas nav internātskola, ministrija uzskata, ka finansējums pedagogu darba samaksai aprēķināms pēc principa “nauda seko skolēnam”. Izglītojamā ievietošana internātskolā, kas pēc savas būtības līdzinās institucionālai aprūpei (ārpusģimenes aprūpei bērnu ilgstošas sociālās aprūpes un sociālās rehabilitācijas institūcijās), bieži vien tiek izvēlēts kā atbilstošākais un pašvaldībām finansiāli izdevīgais risinājums, jo valsts pilnībā finansē internātskolas – gan pedagogu darba samaksu, gan uzturēšanās izdevumus. Ņemot vērā, ka ministrija ir atbildība par izglītības procesa nodrošināšanu, nevis atbalsta sistēmu ģimenēm nodrošināšanu pašvaldību līmenī, ministrija rosinās pašvaldībām no 2017.gada 1.janvāra pārņemt internātskolas savā pārvaldībā, sedzot uzturēšanas izdevumus no pašvaldības budžeta. Tādējādi, ir pārskatāmi Ministru kabineta 1999.gada 13.jūlija noteikumi Nr.250 “Kārtība, kādā veicami pašvaldību savstarpējie norēķini par izglītības iestāžu vai sociālās aprūpes iestāžu sniegtajiem pakalpojumiem”, paredzot pašvaldību savstarpējos norēķinus par skolēniem, kas mācās internātskolās no citām pašvaldībām. Projekta izstrādes procesā finansējums internātskolu pedagogu darba samaksai, kā līdz šim, iekļauts 62.resora programmā 01.00.00 “Mērķdotācijas izglītības pasākumiem”. Pēc projekta apstiprināšanas Ministru kabinetā, IZM veiks pārdali starp 62.resora programmām.  Šobrīd noteikumos Nr.1616 noteikts, ka mērķdotācija pedagogu darba samaksai attiecīgā gada septembrim – decembrim tiek aprēķināta, balstoties uz skolēnu skaitu attiecīgā gada 27.maijā, savukārt mērķdotācija pedagogu darba samaksai attiecīgā gada janvārim – augustam tiek aprēķināta, balstoties uz skolēnu skaitu iepriekšējā gada 1.septembrī. Ņemot vērā to, ka izglītojamo skaits izglītības iestādē gada laikā mainās (vislielākais – 1.septembrī, vismazākais – 27. maijā), pašvaldības, kurām ir būtisks skolēnu skaita pieaugums jaunajā mācību gadā ir neapmierinātas ar sadales kārtību un katru gadu informē ministriju par nepieciešamo finansējumu saistībā ar skolēnu skaita pieaugumu. Lai precīzi aprēķinātu finansējumu pedagogu algām atbilstoši mācību plānam attiecīgajā gadā, mērķdotāciju pedagogu darba samaksai aprēķinās balstoties uz skolēnu skaitu attiecīgā gada 1.septembrī.  Saskaņā ar noteikumu Nr.1616 6.punktu, aprēķinot normēto bērnu un skolēnu skaitu katrā izglītības pakāpē, piemēro koeficientus. Ministrija rosina mainīt izglītības pakāpes koeficientus, nosakot izglītības pakāpes – 1.-6.klase, 7.-9.klase un 10.-12.klase. Koeficienti izglītības pakāpei noteikti atbilstoši Vispārējās izglītības likuma 33.pantā noteiktajai izglītojamā maksimālā mācību stundu slodzei nedēļā.   |  |  |  | | --- | --- | --- | | 1.klase | 22 stunda | **Kopā: 153 stundas**  **(vidēji 153/6=25,5 stundas)**  **stundu skaits, kas pieņemts kā 1** | | 2.klase | 23 stunda | | 3.klase | 24 stunda | | 4.klase | 26 stunda | | 5.klase | 28 stunda | | 6.klase | 30 stunda | | 7.klase | 32 stunda | **Kopā: 100 stundas**  **(vidēji 100/3=33,33 stundas)**  **33,33/25,5=1,3 koeficients** | | 8.klase | 34 stunda | | 9.klase | 34 stunda | | 10.klase | 36 stunda | **Kopā: 108 stundas**  **(vidēji 108/3=36 stundas)**  **36/25,5=1,4 koeficients** | | 11.klase | 36 stunda | | 12.klase | 36 stunda |   Latvijā gan pamatizglītības, gan vidējās izglītības iestādēs ir skolēnu skaita ziņā ļoti mazas klases, lai gan princips „nauda seko skolēnam” rosināja pašvaldības sakārtot izglītības iestāžu tīklu. Tas ir viens no zemākajiem rādītājiem ES un OECD dalībvalstīs. Attiecīgi novados, kur ir liels skolu īpatsvars ar mazu skolēnu skaitu tajās, finansējums nebija pietiekams, lai nodrošinātu visus atbalsta pasākumus izglītojamiem. Savukārt skolās ar pietiekamu skolēnu skaitu, bija iespējams optimāli nodrošināt atbalsta pasākumu skolēniem, kā arī paaugstināt atalgojumu pedagogam par vienu likmi.  Izglītības attīstības pamatnostādnēs 2014.-2020.gadam kā viens no mērķiem minēts institucionālā tīkla sakārtošana, norādot, ka vispārējā vidējā izglītība (10.-12.klase) pamatā koncentrējama reģionālas nozīmes pilsētās un novadu centros.  Lai rosinātu pašvaldības sakārtot izglītības iestāžu tīklu, ministrija projektā iekļāvusi atšķirīgus koeficientus atbilstoši skolēnu skaitam, ja pašvaldību izglītības iestādēs skolēnu skaits 7.-9.klasēs un 10.-12.klasēs atbildīs ministrijas noteiktajam posma piepildījumam, aprēķinot mērķdotāciju pašvaldībai skolēnu skaitam 7.9-.klasēs un 10.-12.klasēs tiks piemērots augstāks koeficients nekā gadījumā, ja noteiktais piepildījums netiks ievērots. Paaugstinot klašu piepildījumu, efektīvāk var tikt izmantots piešķirtais finansējums, nodrošinot gan pedagogam augstāku minimālo algas likmi, gan paplašinot atbalsta pasākumus skolēnam. Lai veicinātu mazās sākumskolas (1-6.klases) nodrošināšanu tuvāk bērna mājām, ministrija 2016./2017.mācību gadā aprēķinās papildus koeficientu 1,25 skolēnu skaitam 1.-6.klasēs, ja skolēnu skaits izglītības iestādēs ir 70 skolēni un mazāk (142 izglītības iestādes). Pārejas noteikumos šāda norma noteikta vienu mācību gadu, ļaujot pašvaldībām reorganizēt mazās pamatskolas par sākumskolām. Savukārt 2017./2018. un 2018./2019.mācību gadā plānots, ka paaugstinātu koeficientu aprēķinās gan sākumskolām līdz 70 skolēniem, gan reorganizētām izglītības iestādēm (vidusskola var tik reorganizēta par pamatskolu un, ja skolēnu skaits ir līdz 70 skolēniem, tad aprēķinot finansējumu pašvaldībai skolēnu skaitam 1.-6.klasē piemēros koeficientu 1,25).  Iekļaujošas izglītības īstenošanas kontekstā, kā to paredz Izglītības attīstības pamatnostādnes (turpmāk – IAP) 2014 – 2020 mērķis un plānotie pasākumi, nebūtu veicināma izglītojamo segregācija attiecībā uz viņa spēju, sasniegumu līmeņa ierobežošanu. MK noteikumi Nr. 591 paredz pienākumu izglītības iestādei sniegt atbalsta pasākumus kārtēja gada vai nākamā mācību gada laikā bērniem, kuriem konstatētas grūtības mācīties (kā rezultātā – nepietiekami vērtējumi). Tādējādi uzsvars likts uz pedagoga iespējām/ nepieciešamību veikt individualizētu pieeju, sekmējot katra izglītojamā izaugsmi.  Mācību procesa organizācija darbā ar iekļautajiem bērniem prasa papildus prasmes, sagatavošanās laikietilpīgāka, mācību procesa vadīšana ir sarežģītāks. Koeficienta palielināšana skolēnu skaitam, kas apgūst speciālās izglītības programmas speciālās izglītības klasēs (grupās) vai integrēti vispārējās izglītības iestādē ir motivējošs faktors izglītības iestādēm, lai, īstenojot IAP 2014 – 2020. noteikto mērķi – iekļaujoša un kvalitatīva izglītība, 2017.gadā sasniegtu noteikto rezultatīvo rādītāju – vispārizglītojošajās skolās integrēto izglītojamo ar speciālām vajadzībām  skaita īpatsvars sastāda 10% no kopējā izglītojamo skaita (Bāzes vērtība 2012.gadā – 4%).  Eksternis ir pilngadīga persona, kas pašizglītības veidā gada laikā apgūst atbilstoši valsts vispārējās izglītības standartu prasībām noteikto izglītības satura daļu, lai:  - iegūtu vai uzlabotu vērtējumus vispārējās pamatizglītības mācību priekšmetos, iegūstot dokumentu par vispārējās pamatizglītības apguvi;  - iegūtu dokumentu par vispārējās vidējās izglītības apguvi vakara (maiņu) vai neklātienes (tai skaitā tālmācības) izglītības programmā;  - kārtotu valsts pārbaudījumus.  Līdz šim eksterņi VIIS nebija izdalīti un koeficients skolēnu skaitam piemērots atbilstoši izglītības pakāpei un izglītības programmai. Ņemot vērā, ka eksternis pašizglītojošā ceļā apgūst valsts vidējās izglītības standarta prasībām noteikto izglītības daļu, īstenotajai programmai tiks noteikts koeficients 0,08.  Saskaņā ar noteikumu Nr.1616 7.3.apakšpunktā minēto skolēnu skaitam vakara (maiņu) un neklātienes (tai skaitā – tālmācības) vispārējās izglītības programmās piemēro koeficientu 0,75.  Ieviešot pedagogu darba samaksas modeli “nauda seko skolēnam” un nosakot koeficientu neklātienes programmām, nebija izveidotas un licencētas tālmācības programmas, kas šobrīd ir viena no neklātienes izglītības programmu apguves formām. Tādēļ tālmācības programmām tika piemērots neklātienes vispārējās izglītības programmām paredzētais koeficients.  Izglītības likuma 1.panta 26.punktā ir noteikts, ka tālmācība ir izglītības ieguves neklātienes formas paveids, kuru raksturo īpaši strukturēti mācību materiāli, individuāls mācīšanās temps, īpaši organizēts izglītības sasniegumu novērtējums, kā arī dažādu tehnisko un elektronisko saziņas līdzekļu izmantošana. Savukārt Izglītības likuma 8.pantā pirmās daļas 2. punktā ir noteikts, ka viena no izglītības ieguves formām ir neklātiene, savukārt, tālmācība ir neklātienes mācību formas paveids.  Saskaņā ar Valsts izglītības informācijas sistēmas VIIS datiem, skolēnu skaits 2015.gada 1.septembrī neklātienes (ieskaitot tālmācības) izglītības programmās:   * Juridisko un fizisko personu dibinātās izglītības iestādēs – 1923 (7 iestādes) * Pašvaldību dibinātās izglītības iestādēs – 5191 (73 iestādes).   Ņemot vērā Ministru kabineta 2013.gada 21.maija noteikumu Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem” (turpmāk – noteikumi Nr.281) 27. un 28.pielikumā noteiktajos izglītības programmu paraugos norādīto izglītojamā mācību slodzi, secinām, ka ir būtiska atšķirība izglītojamo mācību slodzei izglītības ieguvei vakara (maiņu) formā (izglītojamā mācību stundu slodze līdz 2940 mācību stundām mācību gadā) un izglītības ieguvei neklātienes (tai skaitā tālmācības) formā (izglītojamā mācību stundu slodze līdz 1680 mācību stundām mācību gadā). Ievērojot efektīva valsts finansējuma izlietošanas principu, rosinām vakara (maiņu) vispārējās izglītības programmās noteikt koeficientu 0,85, bet neklātienes (tai skaitā – tālmācības) vispārējās izglītības programmās noteikt koeficientu 0,6.  Saskaņā ar noteikumiem Nr.281, nav noteikts, ka ieskaišu, kas jākārto neklātienes izglītojamiem, pieņemšana notiek ārpus grupu konsultāciju (stundu) laikiem.  Izvērtējot klātienes, vakara (maiņu), neklātienes un tālmācības programmas paraugus secinām, ka tālmācības programmu paraugā norādītais ieteicamais mācību priekšmetu, konsultāciju un ieskaišu skaits nav lielāks kā neklātienes programmas plānā. Jo tālmācības programmu paraugā norādītais mācību stundu skaits gadā katrā mācību priekšmetā norāda, cik daudz laika izglītojamiem ieteicams veltīt patstāvīgai mācību priekšmeta apguvei un ieskaitēm.  Izpētot darba samaksu skolotājiem vakara (maiņu) un neklātienes vidusskolās, secinām, ka jau šobrīd piešķirtās mērķdotācijas ietvaros var noteikt augstāku zemāko mēneša darba algas likmi, kā arī nodrošināt izglītības standarta izpildi.  Vēršam uzmanību, ka papildus aprēķinātajām pedagoģiskajām likmēm tika aprēķināti 40 procenti papildu pienākumu veikšanai. Ņemot vērā mācību formu un metodes, nav nepieciešams nodrošināt atbalsta pasākumus pilnā apmērā.  Lai nodrošinātu skolēnu skaita neklātienes (tai skaitā – tālmācības) programmās uzskaitīšanu, tiks pilnveidota VIIS funkcionalitāte, tādējādi atskaitēs finansistiem tiks izdalītas atskaites par skolēnu skaitu vakara (maiņu) programmās un neklātienes (tai skaitā tālmācības) programmās. Jau šobrīd VIIS izglītojamie tiek ievadīti atbilstoši Ministru kabineta 2008.gada 2.decembra noteikumu Nr.990 “Noteikumi par Latvijas izglītības klasifikāciju” programmu kodiem, kur koda 8.cipars norāda izglītības ieguves veidu ( 1-dienas, 2-vakara (maiņu), 3-neklātienes, 4-tālmācības).  Noteikumu projektā ir svītrots punkts, kurā ir noteikts, ka atbilstoši īstenotajai programmai attiecīgajam gadam apstiprinātā finansējuma ietvaros piemēro papildu koeficientu skolēnu (bērnu) skaitam, kas apgūst speciālās izglītības programmas speciālajās skolās, – koeficientu 1,8. Norma svītrota, jo turpmāk finansējumu pedagogu darba samaksai speciālās izglītības iestādēs bez internātiem aprēķinās nevis pēc principa “nauda seko skolēnam”, bet gan turpmāk finansējumu visām speciālajām izglītības iestādēm aprēķinās pēc vienas metodikas.  Noteikumu Nr.1616 8.2 punkts nosaka kā pedagogu darba samaksas noteikumos noteiktajām pedagogu profesionālās darbības kvalitātes piemaksām nepieciešamo finansējumu ministrija aprēķina un sadala pašvaldībām. Veicot grozījumus Ministru kabineta 2009.gada 28.jūlija noteikumos Nr.836 “Pedagogu darba samaksa” (turpmāk – noteikumi Nr.836), piemaksa tika noteikta kā konstanta summa par vienu pedagoga darba likmi nevis iepriekš noteiktā procenta apmērā. Vienlaicīgi tika grozīts arī noteikumu Nr.1616 8.24. apakšpunkts, svītrojot vārdu “procentos”, tajā pašā laikā nesvītrojot 8.22.apakšpunktu, kas attiecās uz iepriekš noteikto aprēķināšanas kārtību. Izstrādātā projekta 2.punkts novērsīs tehniski radušos kļūdu.  Saskaņā ar noteikumu Nr.1616 19.punktu, ir noteikta normētā skolēnu (bērnu) skaita attiecība pret vienu pedagoga mēneša darba likmi novados 8,12:1 un republikas pilsētās 10,35:1.  Lai nodrošinātu pakāpenisku pāreju uz lielāku proporciju un novērstu pārāk lielu pedagogu darba samaksas diferenciāciju starp pašvaldībām, ministrija nosaka lielāku skolēnu/skolotāju proporciju:  \*novadiem, kuru administratīvajā teritorijā skolēnu skaits (vispārizglītojošās dienas skolās, izņemot izglītojamos sociālās aprūpes centros izņemot skolēnus sociālās aprūpes i) ir 0,5 skolēni uz vienu kvadrātkilometru un mazāk (Amata, Burtnieki, Cibla, Jēkabpils, Nereta, Pārgauja, Pāvilosta, Rucava, Rugāji, Vārkava, Ventspils). Līdz šim šiem novadiem aprēķinot mērķdotāciju pedagogu darba samaksai skolēnu skaitam piemēroja koeficientu 1,3. Papildus nosacījums attiecināms arī reģionālās nozīmes pilsētu novadiem (Madona, Gulbene, Smiltene, Limbaži, Balvi, Alūksne, Preiļi, Kuldīga, Krāslava, Ludza, Valka);  \*Pierīgas pašvaldību novadiem, kuru administratīvajā teritorijā skolēnu skaits (vispārizglītojošās dienas skolās, izņemot izglītojamos sociālās aprūpes centros) ir 3,5 skolēni uz vienu kvadrātkilometru un vairāk (Ādaži, Babīte, Carnikava, Ikšķile, Inčukalns, Ķekava, Mārupe, Olaine, Salaspils, Saulkrasti, Stopiņi) (šajā grupā neietilpst Lielvārde un Baldone). Baldonē sociālās aprūpes centrā atrodas 88 izglītojamie un aprēķinot izglītojamo skaitu dienas skolās uz 1 km2 , netiek ieskaitīti šie izglītojamie, kā rezultātā izglītojamo skaits dienas skolās uz 1 km2 ir 3,17 un aprēķinot finansējumu pedagogu darba samaksai piemēro skolēnu/skolotāju proporciju 11,5:1. Lielvārdes novads neietilpst šajā grupā, jo neietilpst Latvijas Republikas pašvaldības sarakstā, kuru administratīvā teritorija atrodas Rīgas plānošanas reģionā.  \* pārējos novados;  \*reģionālās nozīmes pilsētām - Aizkraukle, Alūksne, Balvi, Bauska, Cēsis, Dobele, Gulbene, Krāslava, Kuldīga, Limbaži, Līvāni, Ludza, Madona, Ogre, Preiļi, Saldus, Sigulda, Smiltene, Talsi, Tukums, Valka;  Saskaņā ar Latvijas ilgtspējīgas attīstības stratēģiju līdz 2030.gadam (Latvija 2030) kategorijā reģionālās nozīmes attīstības centri ir pilsētas, kas ir nozīmīgi reģiona kultūras, ražošanas centri ar attīstītu sociālo infrastruktūru un daudzveidīgiem pakalpojumiem. Normētā skolēnu (bērnu) skaita attiecība pret vienu pedagoga mēneša darba algas likmi 13:1 piemērojama tikai reģionālās nozīmes attīstības centru izglītības iestādēm, pārējām attiecīgā novada izglītības iestādēm piemēro attiecīgi attiecību 11,5:1 vai 10,5:1.  \*Rīgai;  \*pārējām republikas pilsētām.  Informāciju par administratīvās teritorijas platību tiek iegūti no Valsts zemes dienesta.  Aprēķinot finansējumu bērnu no piecu gadu vecuma izglītošanā nodarbināto pedagogu darba samaksu, normētā skolēnu(bērnu) attiecība pret vienu pedagogu mēneša darba likmi tiek piemērota tāda pati proporcija kā vispārizglītojošajām skolām.  Saskaņā ar noteikumu Nr.1616 4.punktu jau šobrīd izglītības iestādes ievada un apstiprina informāciju par bērnu un skolēnu skaitu pa klasēm (grupām) un izglītības programmām. Skola apstiprina atskaites par izglītojamo skaitu. Ņemot vērā, ka šobrīd mērķdotāciju aprēķina un sadala novadu un republikas pilsētu pašvaldībām, atskaites formā finansistu aprēķiniem norāda bērnu un skolēnu skaitu pa novadiem. Lai nodrošinātu noteikumu Nr.1616 projekta 4.punktā minētajām atsevišķajām pilsētām, kas nav republikas pilsētas, un novadiem mērķdotācijas aprēķinu pedagogu darba samaksas nodrošināšanai, piemērojot atšķirīgu normētā skolēna (bērna) skaita attiecību pret vienu pedagoga mēneša darba algas likmi, ir plānots ieviest cita veida atskaites formu VIIS, kurā atspoguļotu bērnu un skolēnu skaitu atbilstoši plānotajam sadalījumam. |
| 3. | Projekta izstrādē iesaistītās institūcijas | 2016.gada 25.aprīlī ar projektu tika iepazīstināta darba grupa, kurā piedalījās pārstāvji no izglītības iestādēm, pašvaldībām, Latvijas lielo pilsētu asociācijas, Arodbiedrības “Latvijas Izglītības vadītāju asociācija”, Latvijas Pašvaldību savienības, Latvijas Izglītības un zinātnes darbinieku arodbiedrības. Atkārtoti darba grupa noteikumu projektu skatīja 2016.gada 6.maija darba grupā. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 110 novadu pašvaldībām un 9 republikas pilsētu pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums nosaka efektīvāku valsts budžeta līdzekļu sadali pedagogu darba samaksai un nerada papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| Rādītāji | 2016. gads | | | Turpmākie trīs gadi (euro) | | |
| saskaņā ar valsts budžetu kārtējam gadam | | izmaiņas kārtējā gadā, salīdzinot ar valsts budžetu kārtējam gadam | 2017. gads | 2018. gads | 2019. gads |
| izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| **1. Budžeta ieņēmumi:** | **261 130 921** | | **0** | **0** | **0** | **0** |
| **1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi** | **261 130 921** | | **0** | **0** | **0** | **0** |
| 62.resors "Mērķdotācijas pašvaldībām" pedagogu darba samaksai | 254 335 644 | | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 6 782 088 | | 0 | 0 | 0 | 0 |
| *Internātskolas - pedagogu darba samaksai un VSAOI* | *6 782 088* | |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 225 983 208 | | 0 | 0 | 0 | 0 |
| *Pamata un vispārējās vidējās izglītības iestādes* | *224 511 756* | |  |  |  |  |
| *Speciālās izglītības iestādes* | *1 471 452* | |  |  |  |  |
| Programma 10.00.00 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" | 21 570 348 | |  |  |  |  |
| 15.resors "Izglītības un zinātnes ministrija" pedagogu darba samaksai | 6 795 277 | | 0 | 0 | 0 | 0 |
| Apakšprogramma 01.05.00 “Dotācija privātajām mācību iestādēm” | 6 795 277 | | 0 | 0 | 0 | 0 |
| *pedagogu darba samaksai un VSAOI* | *6 795 277* | |  |  |  |  |
| **1.2. valsts speciālais budžets** |  | |  |  |  |  |
| **1.3. pašvaldību budžets** |  | |  |  |  |  |
| **2. Budžeta izdevumi:** | **261 130 921** | | **0** | **0** | **0** | **0** |
| **2.1. valsts pamatbudžets** | **261 130 921** | | **0** | **0** | **0** | **0** |
| 62.resors "Mērķdotācijas pašvaldībām" pedagogu darba samaksai | 254 335 644 | | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 6 782 088 | | 0 | 0 | 0 | 0 |
| *Internātskolas - pedagogu darba samaksai un VSAOI* | *6 782 088* | |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 225 983 208 | | 0 | 0 | 0 | 0 |
| *Pamata un vispārējās vidējās izglītības iestādes* | *224 511 756* | |  |  |  |  |
| *Speciālās izglītības iestādes* | *1 471 452* | |  |  |  |  |
| Programma 10.00.00 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" | 21 570 348 | |  |  |  |  |
| 15.resors "Izglītības un zinātnes ministrija" pedagogu darba samaksai | 6 795 277 | | 0 | 0 | 0 | 0 |
| Apakšprogramma 01.05.00 “Dotācija privātajām mācību iestādēm” | 6 795 277 | | 0 | 0 | 0 | 0 |
| *pedagogu darba samaksai un VSAOI* | *6 795 277* | |  |  |  |  |
| **2.2. valsts speciālais budžets** |  | |  |  |  |  |
| **2.3. pašvaldību budžets** |  | |  |  |  |  |
| **3. Finansiālā ietekme:** | **0** | | **0** | **0** | **0** | **0** |
| **3.1. valsts pamatbudžets** | **0** | | **0** | **0** | **0** | **0** |
| 62.resors "Mērķdotācijas pašvaldībām" pedagogu darba samaksai | 0 | | 0 | 0 | 0 | 0 |
| Programma 01.00.00 "Mērķdotācijas izglītības pasākumiem" | 0 | | 0 | 0 | 0 | 0 |
| *Internātskolas - pedagogu darba samaksai un VSAOI* | *0* | |  |  |  |  |
| Programma 05.00.00 "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 0 | | 0 | 0 | 0 | 0 |
| *Pamata un vispārējās vidējās izglītības iestādes* | *0* | |  |  |  |  |
| *Speciālās izglītības iestādes* | *0* | |  |  |  |  |
| Programma 10.00.00 "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" | 0 | |  |  |  |  |
| 15.resors "Izglītības un zinātnes ministrija" pedagogu darba samaksai | 0 | | 0 | 0 | 0 | 0 |
| Apakšprogramma 01.05.00 “Dotācija privātajām mācību iestādēm” | 0 | | 0 | 0 | 0 | 0 |
| *pedagogu darba samaksai un VSAOI* | *0* | |  |  |  |  |
| **2.2. valsts speciālais budžets** |  | |  |  |  |  |
| **2.3. pašvaldību budžets** |  | |  |  |  |  |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **X** | |  |  |  |  |
|  |  |  |  |
|  |  |  |  |
| **5. Precizēta finansiālā ietekme:** | **X** | |  |  |  |  |
| **5.1. valsts pamatbudžets** |  |  |  |  |
| **5.2. speciālais budžets** |  |  |  |  |
| **5.3. pašvaldību budžets** |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | 2016.gadā saskaņā ar likuma “Par valsts budžetu 2016.gadam” 58.pantu noteikts, ka pedagogu darba samaksas reformas ieviešanai valsts, pašvaldību un privātajās izglītības iestādēs no 2016.gada 1.septembra valsts budžeta resorā “74. Gadskārtējā valsts budžeta izpildes procesā pārdalāmais finansējums” rezervētais finansējums 2016.gada četriem mēnešiem ir līdz 9 000 000 *euro*, paredzot, ka finansējuma apmērs tiek precizēts atbilstoši ministrijas veiktajiem aprēķiniem, nepārsniedzot rezervēto summu. Pēc attiecīgu normatīvo aktu pieņemšanas Ministru kabinetā finansējums tiks pārdalīts uz attiecīgo resoru un programmu/apakšprogrammu. | | | | |
| 6.1. detalizēts ieņēmumu aprēķins | |
| 6.2. detalizēts izdevumu aprēķins | |
| 7. Cita informācija | | **Projekta sākotnējās ietekmes novērtējuma anotācijas III sadaļas aprēķins skatāms Ministru kabineta 2009.gada 28.jūlija noteikumus Nr.836 “Pedagogu darba samaksas noteikumi” grozījumu sākotnējās ietekmes novērtējuma ziņojuma III sadaļā.**  Finansējumu pedagogu darba samaksai 2016.gada septembrim – decembrim aprēķinās pamatojoties uz ievadīto un apstiprināto informāciju VIIS par izglītojamo skaitu uz 2015.gada 1.septembri. Saskaņā ar Informatīvo ziņojumu “Par 2016.gadam nepieciešamo valsts budžeta līdzekļu apmēru mērķdotācijām pašvaldībām un privātajām izglītības iestādēm pedagogu darba samaksas nodrošināšanai” 17.tabulā iekļauto izglītojamo skaita prognozi 2016.gada 1.septembrī, tiek prognozēta finansiālā ietekme uz 2016.gadu, jo finansējums pedagogu darba samaksai tiek aprēķināts, pamatojoties uz izglītojamo skaitu 2015.gada 1.septembrī.  Aprēķins:  Izglītojamo skaits 2015.gada 1.septembrī pašvaldību pamata un vispārējās vidējās izglītības iestādēs – 198 777,  Aprēķinātais finansējums 2016.gada septembrim - decembrim minētajām izglītības iestādēm – 19 045 689 *euro* mēnesī bez kvalitātes piemaksām,  Izmaksas vienam izglītojamajam mēnesī – 95,81 *euro*.  Izglītojamo skaita palielinājums 2016.gada 1.septembrī - + 1 888  Papildu nepieciešamais finansējums 2016.gada septembrim - decembrim – 1 888 x 95,81 x 4 = 723 557 *euro*.  Piecgadīgo un sešgadīgo izglītojamo skaits 01.09.2014. – 34 684,  Aprēķinātais finansējums 2016.gada septembrim - decembrim minētajām izglītības iestādēm – 2 138 332 *euro* mēnesī bez kvalitātes piemaksām,  Izmaksas vienam bērnam mēnesī – 61,65 *euro*.  Izglītojamo skaita samazinājums 2016.gada 1.septembrī – -1 860  Neizmantotais finansējums 2016.gada septembrim - decembrim – 1 860 x 61,65 x 4 = 458 676 *euro*.  **Papildu nepieciešamais finansējums 2016.gada septembrim – decembrim saistībā ar skolēnu izmaiņām: 723 557 – 458 676 = *264 881 euro.***  Vēršam uzmanību, ka izglītojamo skaits attiecīgi sadalīsies pa pašvaldību izglītības iestādēm un pa privātajām izglītības iestādēm.  Papildus norādām, ka 2015./2016.mācību pieteikušies pedagogi kvalitātes pakāpēm, kurām būtu jāparedz finansējums no 2016.gada 1.septembra. Kvalitātes pakāpes ieguvuši:  3.pakāpe – 543 pedagogi  4.pakāpe – 64 pedagogi  5.pakāpe – 47 pedagogi.  Aprēķinot papildus finansējumu pieņemam, ka katrs pedagogs teorētiski strādā vienu likmi:  Aprēķins:  3.pakāpe  543x45x1,2359x4=120 797 *euro* (2016.gada sept.-dec.), attiecīgi 2017.gadam – 362 391 *euro*  4.pakāpe  64x114x1,2359x4=36 069 *euro* (2016.gada sept.-dec.), attiecīgi 2017.gadam – 108 207 *euro*  5.pakāpe  47x140x1,2359x4=32 529 *euro* (2016.gada sept.-dec.), attiecīgi 2017.gadam – 97 587 *euro*  **Papildus nepieciešamais finansējums pedagogu kvalitātes pakāpēm 2016.gada septembrim – decembrim 189 395 *euro*, 2017.gadam *568 185 euro.***  **Kopējais papildu nepieciešamais finansējums, kas būtu nepieciešams saistībā ar izglītojamo skaita izmaiņām, pedagogu kvalitātes piemaksām 2016.gadam *– 454 276 euro*.**  Vēršam uzmanību, ka nepieciešams papildu finansējums privātajām izglītības iestādēm, lai nodrošinātu pedagogu darba samaksu un valsts sociālās apdrošināšanas obligātās iemaksas nemainīgā līmenī (ņemot vērā izglītojamo skaitu 2015.gada 1.septembrī) 2017.gadam – 2 033 306 euro, attiecīgi arī 2018. un 2019.gadam.  Saskaņā ar VIIS pieejamo informāciju no pašvaldību budžetiem pedagogu darba samaksai tiek tarificēts šāds finansējums:   |  |  |  | | --- | --- | --- | | **Iestādes veids/ iestādes tips** | **Finansējums algām (ar piemaksām) ar VSAOI** | | | **Mēnesī** | **Gadā** | | Interešu izglītības finansējums | 550 927 | 6 611 124 | | Pirmsskolu finansējums | 5 367 140 | 64 405 680 | | Profesionālās ievirzes finansējums | 723 003 | 8 676 036 | | Vispārējo un profesionālo skolu finansējums | 1 208 936 | 14 507 232 | | **Kopā finansējums no pašvaldības budžeta mēnesī ar VSAOI 23,59%** | **7 850 006** | **94 200 072** |   Finansiālā ietekme uz pašvaldībām tiek prognozēta saistībā ar minimālās darba algas likmes paaugstināšanu par 13,33% vispārējās pamata un vidējās kā arī profesionālās izglītības un interešu skolotājiem, savukārt pirmsskolas skolotājam minimālās darba algas likmes paaugstināšanu par 21,42%. Finansiālā ietekme: 5 367 140\*0,2142 = 1 149 641 euro mēnesī pirmsskolas izglītības skolotājiem un 2 482 866\*0,1333= 330 966 euro mēnesī vispārējās pamata un vidējās izglītības kā arī profesionālās izglītības un interešu skolotāji. Kopējā finansiālā ietekme pašvaldībām 1 480 607 euro mēnesī, gadā – 17 767 284 euro. Anotācijai pievienotajā pielikumā ir atspoguļota informācija par pedagogu darba samaksu pa izglītības iestādes veidiem, ko katra pašvaldība sedz no saviem budžetiem. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā grozījumi Ministru kabineta 2009.gada 28.jūlija noteikumos Nr.836 “Pedagogu darba samaksas noteikumi”.  Līdz 2016.gada 31.augustam jāveic grozījumi sekojošos normatīvajos dokumentos:   1. Ministru kabineta 2007.gada 2.oktobra noteikumi Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo”. 2. Ministru kabineta 2011.gada 5.jūlija noteikumi Nr.523 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās pamatizglītības, arodizglītības un profesionālās vidējās izglītības programmas”. 3. Ministru kabineta 2010.gada 31.augusta noteikumi Nr.825 “Speciālās izglītības iestāžu, vispārējās izglītības iestāžu speciālās izglītības (klašu) un internātskolu finansēšanas kārtība”. 4. Ministru kabineta 2014.gada 1.jūlija noteikumi Nr.371 “Kārtība, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai un pamatizglītības un vispārējās vidējās izglītības programmas, kuras īsteno privātās izglītības iestādes”.   5. Ministru kabineta 2011.gada 27.decembrī noteikumos Nr. 1035 “Kārtība, kādā valsts finansē profesionālās ievirzes mākslas, mūzikas un dejas izglītības programmas”;  6. Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas” noteiktajām prasībām, tad aprēķini veikti uz grupu skaitu. |
| Atbildīgā institūcija | Izglītības un zinātnes ministrija |
| Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| Plānotās sabiedrības līdzdalības un komunikācijas aktivitātes saistībā ar projektu | Noteikumu projekts saskaņošanas laikā tiks publicēts ministrijas mājas lapā. | |
| Sabiedrības līdzdalības projekta izstrādē | Projekta izstrādē piedalījās pārstāvji no izglītības iestādēm, pašvaldībām, Latvijas lielo pilsētu asociācijas, Arodbiedrības “Latvijas Izglītības vadītāju asociācija”, Latvijas Pašvaldību savienības, Latvijas Izglītības un zinātnes darbinieku arodbiedrības. | |
| Sabiedrības līdzdalības rezultāti | Izteikti priekšlikumu par pašvaldības tiesībām pārdalīt finansējumu izglītības iestādēm, veidot apvienotās grupas mācību priekšmetos, noteikt citu normētā skolēnu/skolotāju proporciju 8 republikas pilsētām. | |
| Cita informācija | Nav. | |
|  |  | |
| **VII. Tiesību akta projekta izpildes nodrošināšana un tās ietekme uz institūcijām** | | |
| Projekta izpildē iesaistītās institūcijas | | Izglītības un zinātnes ministrija, novadu un republikas pilsētu pašvaldības, izglītības iestādes. |
| Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Projekts šo jomu neskar. |
| Cita informācija | | Nav. |

*Anotācijas V sadaļa – projekts šīs jomas neskar.*

Izglītības un zinātnes ministrs K.Šadurskis

Vīzē: Valsts sekretāra vietnieks –

Sporta departamenta direktors,

valsts sekretāra pienākumu izpildītājs E.Severs

|  |  |
| --- | --- |
|  |  |

01.07.2016.

4 313

A.Trokša

67047858, [alise.troksa@izm.gov.lv](mailto:alise.troksa@izm.gov.lv)